Document ID: 32006R1059

KOMISJONI MÄÄRUS (EÜ) nr 1059/2006,
12. juuli 2006,
millega kuulutatakse välja pakkumismenetlus kolmandatest riikidest Hispaaniasse imporditava sorgo tollimaksu vähendamiseks
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1784/2003 teraviljaturu ühise korralduse kohta, (1) eriti selle artikli 12 lõiget 1,
ning arvestades järgmist:
(1)
Mitmepoolsete läbirääkimiste Uruguay voorus (2) ühenduse võetud rahvusvaheliste kohustuste kohaselt tuleb ühendusel importida Hispaaniasse teatav kogus sorgot.
(2)
Komisjoni 26. juuli 1995. aasta määrusega (EÜ) nr 1839/95, millega kehtestatakse tariifikvootide rakenduseeskirjad vastavalt Hispaaniasse imporditava maisi ja sorgo ning Portugali imporditava maisi kohta, (3) sätestati vajalikud üksikasjalikud rakenduseeskirjad nende pakkumismenetluste teostamiseks.
(3)
Arvestades Hispaania turu praegusi vajadusi, on kohane avada pakkumismenetlus seoses imporditava sorgo tollimaksu vähendamisega.
(4)
Nõukogu 10. detsembri 2002. aasta määrusega (EÜ) nr 2286/2002 Aafrika, Kariibi mere ja Vaikse ookeani piirkonna riikidest (AKV riikidest) pärit põllumajandussaaduste töötlemisel saadud põllumajandustoodete ja kaupade suhtes kohaldatava korra kohta, (4) nähakse ette sorgole rakendatava imporditollimaksu 60 % vähendamise 100 000 tonni suuruse kvoodi piires ühe kalendriaasta jooksul ja 50 % vähendamise väljaspool seda kvooti. Selle soodustuse ühitamine imporditollimaksu vähendamisega võib põhjustada häireid Hispaania teraviljaturul. Seega oleks kohane kumulatsiooni välistada.
(5)
Käesolevas määruses ettenähtud meetmed on kooskõlas teravilja korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Kuulutatakse välja pakkumismenetlus määruse (EÜ) nr 1784/2003 artikli 10 lõikes 2 osutatud imporditollimaksu vähendamiseks Hispaaniasse imporditava sorgo puhul.
2. Kohaldatakse määrust (EÜ) nr 1839/95 sätteid.
3. Pakkumismenetluse raames ei kohaldata sorgo imporditollimaksu vähendamist, mis on ette nähtud määruse (EÜ) nr 2886/2002 II lisas.
Artikkel 2
Pakkumisi võib esitada kuni 21. detsembrini 2006. Selle aja jooksul teostatakse iganädalasi pakkumismenetlusi, mille kogused ja pakkumiste esitamise kuupäevad on märgitud pakkumiskutse teadaandes.
Artikkel 3
Kõnealuse pakkumismenetluse raames väljastatud impordilitsentsid kehtivad määruse (EÜ) nr 1839/95 artikli 10 lõike 4 tähenduses viiskümmend päeva alates nende väljastamise kuupäevast.
Artikkel 4
Käesolev määrus jõustub Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 12. juuli 2006

Labels: 17
5
3
18
15